വ്യാപാരസ്ഥാപനത്തിലെ ഏഴരലക്ഷം രൂപ അപഹരിച്ച ജീവനക്കാര് അറസ്റ്റില് കൊല്ലം: നഗരത്തിലെ പ്രമുഖ വ്യാപാരസ്ഥാപനത്തില് കണക്കില് തിരിമറി നടത്തി ഏഴരലക്ഷം രൂപ അപഹരിച്ച ജീവനക്കാര് പൊലീസ് പിടിയിലായി. കൊറ്റങ്കര ചന്ദനത്തോപ്പ് വിളയില് പടിഞ്ഞാറ്റതില് ഗോകുല് 31, ചെറിയ വെളിനല്ലൂര് നെട്ടയം ചെങ്കൂര് മുണ്ടപ്പള്ളിക്കോണം ചരുവിള പുത്തന്വീട്ടില് നിഷാന 28 എന്നിവരാണ് പിടിയിലായത്. സ്ഥാപനത്തിലെ കാഷ്യര്, അക്കൗണ്ടന്റ് എന്നീ തസ്തികകളില് ജോലിനോക്കി വരികയായിരുന്നു ഇവര്. കണക്കില് തിരിമറി നടത്തി ഉല്പന്നങ്ങളുടെ വില കുറച്ച് കാണിച്ചാണ് ഇവര് പണം തട്ടിയെടുത്തത്. സ്ഥാപനത്തില്നിന്ന് 7,58,922 രൂപയാണ് ഇവര് പലഘട്ടങ്ങളിലായി തട്ടിയെടുത്തത്.